**OBČINSKEMU SVETU PREDLOG**

**MESTNE OBČINE SLOVENJ GRADEC**

Na podlagi 57. člena Poslovnika Občinskega sveta Mestne občine Slovenj Gradec (Ur.l.RS, št. 87/2015-UPB-2) Komisija za mandatna vprašanja, volitve in imenovanja predlaga Občinskemu svetu Mestne občine Slovenj Gradec, da na seji sprejme naslednji

**S K L E P**

Občinski svet Mestne občine Slovenj Gradec daje soglasje k imenovanju Boštjana Krajnca, stanujočega Cesta na Vrtače 16, 3320 Velenje, za direktorja Zavoda Energetska agencija za Savinjsko, Šaleško in Koroško, Koroška 37 a, 3320 Velenje, za naslednje mandatno obdobje.

**O b r a z l o ž i t e v :**

Zaradi poteka mandata direktorju je Svet zavoda KSSENA objavil javni razpis za delovno mesto direktorja. Na javni razpis je v skladu z zahtevami prispela samo ena vloga in sicer se je prijavil dosedanji direktor Boštjan Krajnc, ki izpolnjuje vse razpisne pogoje. V skladu z 21. členom Odloka o ustanovitvi Zavoda KSSENA mora Mestna občina Slovenj Gradec kot ena izmed ustanoviteljic podati soglasje k imenovanju direktorja.

Člani komisije so ocenili, da je delo dosedanjega direktorja uspešno, zato Občinskemu svetu Mestne občine Slovenj Gradec predlagajo, da k imenovanju Boštjana Krajnca za direktorja Zavoda KSSENA poda pozitivno soglasje.

V zvezi z objavo javnega razpisa pa so predlagali, da se le ta v bodoče objavi tudi na spletnih straneh ustanoviteljev Zavoda KSSENA.

Številka: 032-0018/2016

Datum: 21.06.2016

 PREDSEDNIK KOMISIJE ZA MANDATNA VPRAŠANJA,

 VOLITVE IN IMENOVANJA

 Hinko KAŠNIK, l.r.